Gospodarska škola Varaždin

Božene Plazzeriano 4

42 000 Varaždin

**EUROPSKI RAZVOJNI PLAN**

**Gospodarske škole Varaždin**

za razdoblje 2018. – 2022.

**(STRATEGIJA RAZVOJA**

**Gospodarske škole Varaždin**

za razdoblje 2018. – 2022.**)**

Varaždin, srpanj 2018.

**SADRŽAJ**

[1. UVOD 3](#_Toc519147573)

[2. O ŠKOLI… 5](#_Toc519147574)

[3. MISIJA 6](#_Toc519147575)

[4. VIZIJA 7](#_Toc519147576)

[5. VRIJEDNOSTI DJELOVANJA 8](#_Toc519147577)

[6. SWOT analiza 9](#_Toc519147578)

[7. STRATEŠKI CILJEVI 13](#_Toc519147579)

[8. PLANIRANE AKTIVNOSTI I OČEKIVANI ISHODI (REALIZACIJA) 14](#_Toc519147580)

[9. MATERIJALNI UVJETI I KAPACITETI 17](#_Toc519147581)

[10. LJUDSKI POTENCIJALI 18](#_Toc519147582)

[11. PROVEDBA I EVALUACIJA 19](#_Toc519147583)

[12. AKCIJSKI PLAN 20](#_Toc519147584)

# 1. UVOD

Strategija razvoja sustavan je organizacijski proces usmjeren na školu koji omogućuju definiranje smjera u kojem se škola želi razvijati.

Strateškim planom Gospodarske škole žele se prikazati dugoročni planovi (ciljevi, strategije, mjere za razdoblje 2018. – 2022.) koji kroz različite aktivnosti i niz postupaka vode ostvarenju postavljenih ciljeva (učenje i učenička postignuća) uz uvažavanje usklađenog pristupa svim važnijim područjima rada škole (nastavi, vrednovanju, samovjrednovanju, upravljanju, financiranju i sl.) i uz učinkovito korištenje resursa. Glavni razlog izrade Strategije razvoja (kao dokumenta) je odgovor na ključne razvojne izazove školstva u regiji s obzirom na trendove u gospodarstvu i na tržištu rada.

Osnovni cilj strategije razvoja je jasno utvrđivanje prirode i karaktera škole te da se temeljem toga upravlja njezinim razvojem u bližoj budućnosti. Postavljeni ciljevi koje postavlja vodstvo moraju biti precizno određeni, mjerljivi, ostvarivi i vremenski ograničeni (SMART).

Strategijom razvoja prikazuju se glavne smjernice kako bi se poboljšala kvaliteta rada škole. Planiranjem škola prije svega podiže cjelokupnu kvalitetu nastavnog procesa, postupno ostvaruje zadane ciljeve, stvara bolji dojam sebe u društvu, prati najnovije tehnologije i opremu i bolje iskorištava prostor uz postojeću opremu kojom raspolaže. Planiranje ima pozitivan utjecaj na zaposlenike u školskim ustanovama jer su usmjereni prema određenim postavljenim ciljevima i pravilima. Tako je učinkovitost nastavnika povezana s osjećajem predanosti poslu, novim pristupima u radu, idejama, nastavnim metodama i jasno definiranim pravilima ponašanja.

Strateškim planiranjem škola može:

* podići razinu kvalitete učenja i poučavanja
* bolje iskoristiti prostor i opremu kojom raspolaže
* stvoriti bolju sliku škole, što može utjecati na lakše pronalaženje mogućnosti sudjelovanja u projektima / dodatnog financiranja razvoja škole
* biti spremnija na nove izazove u obrazovanju koje donosi tehnologija, a time i nove načine poučavanja

Strategija razvoja izrađena je u suradnji sa stručnim službama i s Timovima za kvalitetu na temelju kontinuiranog provođenja samovrjednovanja Škole.

Prva je faza u izradi strategije razvoja definiranje misije („svrha postojanja“) i vizije škole („pogled u budućnost“), nakon toga se utvrđuju vrijednosti djelovanja i izrađuje SWOT analiza kojom se definiraju unutarnji i vanjski čimbenici (snage, slabosti, prilike i prijetnje). Potom se utvrđuju strateški ciljevi uz njihovu realizaciju na način da se odrede planirane aktivnosti i očekivane ishode, nakon toga materijalni i kadrovski uvjeti, provedba i evaluacija te akcijski plan.

Prijedlog dokumenta Strategija razvoja Gospodarske škole Varaždin nastao je na temelju polazišnih dokumenata:

* Izvješća o samovrednovanju za 2016./2017. školsku godinu
* Godišnjeg plana i programa rada škole za 2017./2018.
* Školskog kurikuluma za 2017./18.
* Izvješća Godišnjeg plana i programa rada škole za 2016./2017. školsku godinu
* zaključaka i prijedloga Tima za kvalitetu
* Strategije obrazovanja, znanosti i tehnologije (Narodne novine,124/14)
* Nacionalnog programa reformi Vlade Republike Hrvatske iz 2016. godine
* Programa razvoja strukovnog obrazovanja i osposobljavanja za razdoblje od 2016. do 2020.godine.

# 2. O ŠKOLI

Počeci današnje Gospodarske škole su daleke 1846. godinu kada je osnovana Gremijalna trgovačka škola i 1886. kada je osnovana Šegrtska škola. Tadašnji trgovci izradili su nastavni plan i program po uzoru na pečušku i ljubljansku školu s trogodišnjim školovanjem. Pod istim nazivom Škola radi do 1. veljače 1904. godine kada dobiva naziv Trgovačka zadružna škola, a 1921. godine Opća obrtnička škola Varaždin. U nju su se mogli upisati dječaci koji su navršili 12 godina. Zanimljiv je podatak da je prva djevojčica upisana u Šegrtsku školu tek 1929. godine, i to za zanimanje krojačica. Škola je mijenjala naziv: 1935. naziva se Stručna produžna škola grada Varaždina, od 1947. Škola učenika u privredi, 1967. Škola za obrazovanje KV i VKV radnika mješovitih struka, 1973. Srednjoškolski centar 32. divizije. Raspadom SFRJ škola dobiva naziv Tehnička, industrijsko - obrtnička i Trgovačko - ugostiteljska škola Varaždin, a 7. srpnja 1992. godine ta je škola ukinuta te su umjesto nje, kao pravni sljedbenici, osnovane Srednja strukovna škola Varaždin i Gospodarska škola Varaždin. U našoj školi obrazuju se budući ekonomisti, komercijalisti, upravni referenti, poslovni tajnici, prodavači i administratori te hotelijersko-turistički tehničari, hotelijersko-turistički komercijalisti, konobari i kuhari. Od novijih smjerova upisujemo turistički gimnaziju i ekonomsku gimnaziju. Kontinuirano se nastavlja organizacija dodatne i fakultativne nastave, rad Centra izvrsnosti iz poduzetništva, Vježbenički ERP te rad Školskog športskog društva GOŠK i Učeničke zadruge „Sunce“, organizacija talent-showa „Max sucht den Superstar II“ i mnoge druge aktivnosti. U stalnoj težnji da se edukacija i odgoj u školi ne provode samo putem nastavnih sadržaja, već i kroz različite vrste ostalih školskih aktivnosti, svake školske godine obilježavamo Dane kruha, Međunarodni dan kuhara, Dan Europe, Dan stranih jezika, Olimpijski dan…

Naši učenici volontiraju u Varaždinskoj bolnici i Caritasu, posjećuju kazališne predstave i muzeje grada Varaždina te odlaženje na izlete; imaju prigodu prisustvovati književnim susretima u Školskoj knjižnici i biti aktivni u radu Vijeća učenika.

Kao jedan od najznačajnijih rezultata uspješne realizacije IPA projekta ECHO, školske godine 2012./2013., na Gospodarskoj školi Varaždin osnovane su - kao prve u Hrvatskoj - Ekonomska i Turistička gimnazija, u koje je ove školske godine upisana i sedma generacija naših gimnazijalaca. U proteklim školskim godinama uspješno smo sudjelovali u projektu „CRO H 4 EU“ – Implementacija kulturne baštine u kurikulum stručnih škola, i to kao škola partner Komercijalnoj i trgovačkoj školi Split, a s radom na projektima nastavili smo provođenjem EU projekata – „SIGN 2 ME“ i „SEM“, „Interdisciplinarni kurikulum srednjih strukovnih škola", „Heureka", „Moja karijera u ugostiteljstvu i turizmu" (partner), „3P" (partner) i Prekvalifikacijom do posla.

# 3. MISIJA

Misija odnosno svrha djelovanja škole odnosi se na pružanje najviše kvalitete obrazovanja za mlade i učenike kroz moderne i inovativne obrazovne programe i sadržaje primjenom suvremenih metoda, informacijsko–komunikacijskih tehnologija i trendova u prenošenju znanja. Učenicima se hoće omogućiti stjecanje ključnih općeobrazovnih i strukovnih kompetencija kao preduvjet za cjeloživotno učenje, osposobiti ih za konkurentno i kompetitivno sudjelovanje na tržištu rada sukladno potrebama tržišta rada koji će stečeno srednjoškolsko znanje i usvojene kompetencije znati koristiti u budućem poslovnom i privatnom životu, tj. omogućiti im da se uključe u društvene i gospodarske segmente kao visokoobrazovani stručnjaci, a u civilno društvo kao odgovorni i osviješteni pojedinci. Učenike se potiče na međusobno poštivanje, kako bi se izgradili kvalitetni međuljudski odnose, podizanje razine samopouzdanja i tolerancije, osobni razvoj kod učenika, stvaranje prijateljstva i međusobno pomaganje. Ujedno, učenike potičemo na kritičko razmišljanje i sudjelovanje u školskim i izvanškolskim aktivnostima te uključivanje u projekte dok roditelje potičemo na aktivno uključivanje u odgoj i obrazovanje, a sve sudionike odgojno –obrazovnog procesa na postizanje izvrsnosti, daljnja usavršavanja i napredovanja u struci.

# 4. VIZIJA

Vizija se očituje u zauzimanju pozicije Gospodarske škole Varaždin kao vodeće strukovne škole u Republici Hrvatskoj u sektoru Ekonomije, trgovine i poslovne administracije kao i u sektoru Ugostiteljstva i turizma u iduće 4 godine. Nastavit će se poticati izvrsnost kod učenika i djelatnika odgojno–obrazovne ustanove putem primjene digitalizacije nastave, korištenjem dostupnih e–sadržaja, osiguravanjem najkvalitetnijih uvjeta rada kao preduvjet za stvaranje visoke dodatne vrijednosti (adekvatna opremljenost učionica, stručna usavršavanja i sl.). Želimo biti suvremena i uspješna škola koja kontinuirano prati potrebe učenika i tržišta rada u okviru srednjoškolskog i cjeloživotnog obrazovanja.

# 5. VRIJEDNOSTI DJELOVANJA

Vrijednosti djelovanja koje Gospodarska škola Varaždin promiče kroz svoj rad očituju se u:

* mogućnosti upisa širokog spektra različitih obrazovnih programa
* suvremenom planiranju i izvođenju nastavnih procesa
* individualiziranom pristupu s obzirom na različite stilove učenja u odgojno-obrazovnom procesu
* pružanju jednakih mogućnosti i uvjeta u odgojno – obrazovnom procesu učenicima s teškoćama u razvoju
* omogućavanju razvoja potencijala kod učenika s posebnim potrebama (nadareni učenici)
* uvažavanju individualnih preferencija odnosno omogućavanju stjecanja dodatnih vještina (u nastavnim i izvannastavnim aktivnostima – znakovni jezik, strani jezici)
* pripremanju učenika za uspješno polaganje državne mature putem održavanje dodatnih sati nastave
* sudjelovanju na natjecanjima i smotrama (na svim razinama i svim disciplinama) uz postizanje zapaženih i odličnih rezultata
* uključivanju učenika u rad učeničke zadruge Sunce (ručna izrada predmeta od gline, druženje, sklapanje prijateljstava)
* kvalitetnoj komunikaciji između učenika i odgojno – obrazovnih djelatnika
* uspješnoj suradnji s roditeljima i njihovom podrškom u odgojno–obrazovnom procesu učenika
* iskustvu mobilnosti učenika i nastavnika
* kontinuiranoj edukaciji djelatnika odgojno–obrazovnog procesa (u i izvan granica Republike Hrvatske)
* poticanju izvrsnosti kod učenika i odgojno–obrazovnih djelatnika
* stjecanju kompetencija putem obrazovnih programa obrazovanja odraslih (prekvalifikacija i usavršavanje)
* razvijanju kompetencija za cjeloživotno učenje
* razmjeni iskustva putem primjera dobre prakse uz suradnju s gospodarstvenicima i potencijalnim poslodavcima
* povlačenju financijskih sredstava iz EU fondova
* suradnji s lokalnom zajednicom kroz realizaciju EU projekata i djelovanje Centra izvrsnosti iz poduzetništva

# 6. SWOT analiza

SWOT analiza je metoda pomoću koje se ocjenjuje strategija poduzeća, a uključuje četiri ključna faktora: **snage** (strengths), **slabosti** (weaknesses), **prilike** (opportunities) i **prijetnje** (threaths). Snage i slabosti predstavljaju unutrašnje čimbenike odgojno–obrazovne institucije i na njih se može utjecati dok su prilike i prijetnje vanjski čimbenici i na njih se ne može utjecati. SWOT analizom nastojimo identificirati poslovnu strategiju kojom će se na najbolji način iskoristiti snage i minimalizirati slabosti te iskoristiti prilike i minimalizirati prijetnje, odnosno cilj je SWOT analize minimaliziranje slabosti uz istovremeno povećanje snaga odgojno–obrazovne institucije te kako što bolje iskoristiti prilike uz istovremeno smanjenje prijetnji iz okruženja.

**SWOT analiza Gospodarske škole Varaždin**

|  |  |
| --- | --- |
| **SNAGE (Strenghts)**   * širok spektar obrazovnih programa i zanimanja * kvalitetno izvođenje nastavnih i odgojno – obrazovnih procesa * djelovanje obrazovanja odraslih (uz širok spektar obrazovnih programa) * modernizacija postojećih kurikuluma i opremanje učionica i praktikuma kroz projekte * kontinuirano stručno usavršavanje nastavnika (na županijskoj, međužupanijskoj, državnoj i međunarodnoj razini) * međusobna suradnja nastavnika (timski rad) te suradnja nastavnika i učenika (vijeće učenika), nastavnika i roditelja (Vijeće roditelja) * kvalitetan i motiviran nastavnički kadar * kontinuirano popunjavanje svih razrednih odjeljenja u prvom upisnom krugu * organizirana dodatna nastava kao priprema za državnu maturu (opće obrazovni predmeti) * uspjesi učenika na natjecanjima (u većini disciplina i na svim razinama – školskim, županijskim, međužupanijskim, državnim i međunarodnim) * mnogobrojni zanimljivi i kvalitetno osmišljeni i realizirani projekti na razini stručnih vijeća (Earth in mind, Sajam vježbeničkih tvrtki i učeničkih zadruga – međunarodni karakter) * kontinuirani proces samovrednovanja * podrška ravnateljice * informatička opremljenost učionica i pismenost nastavnika * korištenje mobilnih aplikacija i web 2.0 alata u nastavi * suradnja sa stranim institucijama (stjecanje njemačke jezične diplome DSD I i DSD II i Organizacija međunarodnog festivala na njemačkom jeziku Max sucht den Supertstar II * poučavanje učenika za nenasilno rješavanje sukoba, tolerantnost prema drugima i drugačijima i empatičnost i solidarnost s ljudima u potrebi i nevolji * organiziranje školskih priredbi (božićna, za Dan škole, za svečanu podjelu svjedodžbi maturantima, za maturalnu večer, priredba za djecu djelatnika za Božić) * suradnja s bivšim učenicima škole i poslovnim sektorom * djelovanje Centra izvrsnosti iz poduzetništva (CIP) * djelovanje udruge URIP – članovi nastavnici GŠV * djelovanje učeničke zadruge Sunce * stručnost i iskustvo osoblja u pisanju, provedbi i evaluaciji projektnih prijava * dobra opremljenost školske knjižnice (školska lektira i stručna literatura) * ugled škole i značaj u lokalnoj zajednici * suradnja s lokalnom zajednicom i gospodarskim subjektima * uključenost škole u ključne projekte na lokalnom, državnom i europskom nivou * kvalitetna podrška učenicima s posebnim potrebama (učenici s teškoćama u razvoju i daroviti učenici) * terenska nastava - učenje na terenu, s naglaskom da su učenici aktivno uključeni u proces rada * školsko poljoprivredno zemljište | **SLABOSTI (Weaknesses)**   * nejednako predznanje učenika * nedostatak financijskih sredstava za ulaganje u modernizaciju odgojno–obrazovnih procesa * dvosmjenska nastava * nedovoljan broj osoblja uključenih u pisanje i provedbu projekata * neadekvatni udžbenici za pojedina strukovna zanimanja * nedostatak prostora (manjak učionica) * nemogućnost održavanja slobodnih aktivnosti u stalnom terminu * nezainteresiranost učenika * potreba kontinuirane nabave nove informatičke opreme * mali broj nastavnika kontinuirano uključenih u rad učeničke zadruge Sunce * nedostatak prostora za stručne, mentorske, konzultacijske i razredničke aktivnosti * opterećenost dvorane (dvije škole održavaju istovremeno nastavu u jednoj dvorani) * neadekvatan vanjski teren za izvođenje nastave TZK |
| **PRILIKE (Opportunities)**   * mobilnost nastavnika i učenika uz stjecanje dodatnih kompetencija i vještina u struci * međunarodna suradnja * intenzivnije korištenje financijskih sredstava iz EU projekata * suradnja s drugim školama * dobivanje Povelje za mobilnost * sklapanje dugoročnih partnerstva * povezivanje i uključivanje gospodarstva i lokalne uprave i samouprave u obrazovanje * nastavak suradnje s partner - školama iz inozemstva i razmjena učenika * opremanje nedovoljno opremljenih školskih kabineta i praktikuma * gravitiranje učenika u školi iz okolnih područja * mogućnost osposobljavanja velikog broja učenika u poznavanju ljudskih prava, prava djece i međunarodnog humanitarnog prava * mogućnost edukacije postupaka pravilnog pružanja prve pomoći * nastaviti uspješnu promociju škole * omogućiti učenicima upravnih i administrativnih zanimanja postizanje zavidne razine znanja i vještina potrebnih u radu javne uprave i/ili poslovnih subjekata * omogućiti stjecanje praktičnih i teorijskih znanja učenika tijekom školovanja u svrhu direktnog uključivanja na tržište rada kao kvalitetne radne snage * nastaviti kontinuirano usavršavanje nastavnika * nastaviti stjecanje praktičnih znanja učenika kroz Erasmus projekte * nastaviti postizanje zavidnih rezultata učenika na državnim i međunarodnim natjecanjima * nastaviti dobru prolaznost učenika na državnoj maturi * osuvremenjivanje standarda kvalifikacije i zanimanja u sektoru turizma i ugostiteljstva * osuvremenjivanje standarda kvalifikacije i zanimanja u sektoru ekonomije, trgovine i poslovne administracije * uključivanje učenika koji se školuju (upravna i administrativna zanimanja) u programe mobilnosti učenika * suradnja s pravnim subjektima radi razmjene iskustva * jačanje globalne svijesti u svijetu * suradnja sa zadrugama na području RH * korištenje financijskih sredstava iz EU projekata * stjecanje znanja i vještina kroz izvannastavne aktivnosti * kabinetska nastava u svrhu poboljšanja korištenja postojećih i budućih resursa * jednosmjenska nastava * kantina za učenike i nastavnike * upis većeg broja učenika u deficitarna zanimanja * bolja suradnja sa Školskim sportskim savezom Varaždinske županije * uređenje vanjskog igrališta * nabava potrebne opreme za razvitak poljoprivredne proizvodnje uz ostvarivanje profitabilnosti putem EU fondova | **PRIJETNJE (Threats)**   * smanjena stopa nataliteta tj. negativna demografska kretanja * smanjenje i nedostatak financijskih potpora * smanjenje broja mobilnosti osoblja i učenika * gospodarska situacija u zemlji * konkurencija drugih srednjih škola * inzistiranje na zastarjelom planu i programu * smanjeni interes učenika za strukovna zanimanja * sve veća administrativna opterećenost nastavnika * nemotiviranost učenika i nedostatak radnih navika * povećanje broja izostanaka učenika (novi Pravilnik o načinima, postupcima i elementima vrednovanja učenika u osnovnoj i srednjoj školi) * preporuke za smanjivanjem broja upisanih učenika/razrednih odjeljenja * nedovoljna prilagodba potrebama tržišta rada * neprovođenje (odgađanje) kurikularne reforme * zastarjeli kurikulumi i udžbenici u pojedinim sektorima obrazovanja * konkurencija ostalih škola * sve manja zainteresiranost za strukovna zanimanja * prezauzeta satnica/raspored za dodatne aktivnosti * zastarjeli kurikulumi * neusklađenost voznih redova prijevoza učenika sa satnicom |

# 7. STRATEŠKI CILJEVI

Strateški ciljevi odnose se na „smjer kretanja“ odgojno–obrazovne ustanove odnosno škole u cjelini tj. gdje ona želi biti u budućnosti. Definiraju se na temelju svih prethodnih analiza i predstavljaju ključni element strategije razvoja te se pri tom koristi SMART metoda (**Specific-Measurable-Achievable-Relevant-Timely** (Specifičan – Mjerljiv –Ostvariv – Relevantan – Vremenski definiran).

**Strateški ciljevi Gospodarske škole Varaždin:**

*7.1. Kontinuirano unapređivanje kvalitete izvođenja nastavnih i odgojno–obrazovnih procesa*

*7.2. Poticati stručna usavršavanja i profesionalni razvoj nastavnika*

*7.3. Apliciranje na EU fondove i privlačenje sredstava iz EU fondova*

*7.4. Modernizacija postojećih kurikuluma*

*7.5. Unapređenje kvalitete prostora i opremljenosti škole*

*7.6. Održati i težiti još boljoj kvaliteti škole*

*7.7. Omogućiti stručnu praksu učenika u inozemnim partnerskim institucijama i organizacijama*

*7.8. Podizanje trajnih nasada (starih sorti voća) na školskom poljoprivrednom zemljištu uz EU potpore i uključivanje učenika u provođenje aktivnosti vezane uz školsko poljoprivredno zemljište*

*7.9. Težiti dobivanju regionalnog centra kompetentnosti iz (pod) sektora turizam i ugostiteljstvo i regionalnog centra kompetentnosti iz (pod) sektora ekonomija, trgovina i poslovna administracija*

# 8. PLANIRANE AKTIVNOSTI I OČEKIVANI ISHODI (REALIZACIJA)

|  |
| --- |
| ***1. CILJ:*** ***Kontinuirano povećanje kvalitete izvođenja nastavnih i odgojno–obrazovnih procesa*** |
| **1.1. PLANIRANE AKTIVNOSTI**  1.1.1. Organizirati nastavu temeljenu na radu u timovima ili grupama  1.1.2. Uključivanje projektne nastave u redovnu nastavu  1.1.3. Naglašavanje pristupa „svima isto“  1.1.4. Pratiti rezultate vanjskog vrednovanja škole (rezultati državne mature, rezultati PISA istraživanja i drugo)  1.1.5. Samovrednovati nastavni proces  1.1.6. Provoditi anketiranje učenika i roditelja vezano uz kvalitetu nastave  1.1.7. Unaprijediti kvalitetu planova i sadržaja stručnih ekskurzija prema kriteriju svrhovitog obuhvata stručnih sadržaja i lokacija važnih za struku  **1.2. OČEKIVANI ISHODI**  1.2.1. Temeljitije i bolje praćenje učeničkih postignuća (cilja i ishoda učenja)  1.2.2. Stjecanje dodatnih kompetencija učenika putem projektne nastave  1.2.3. Razvijanje samopouzdanja kod učenika i pozitivnog stava  1.2.4. Analiza rezultata vanjskog vrednovanja rada škole upotrijebiti pri izradi smjernica za organizaciju nastave  1.2.5. Kroz međusobno samovrjednovanje utvrditi konstruktivne smjernice za planiranje i izvođenje nastave  1.2.6. Kreirati ankete za dobivanje informacija o stanju u nastavi sa stajališta učenika i roditelja  1.2.7. Izraditi planove sa sadržajima stručnih posjeta i ekskurzija vezanih uz struku za svaki razred |
| ***2. CILJ: Poticati stručna usavršavanja i profesionalni razvoj nastavnika*** |
| **2.1. PLANIRANE AKTIVNOSTI**  2.1.1. Podržavati i organizirati mobilnosti nastavnika u cilju stručnog usavršavanja  2.1.2. Organizirati stručna usavršavanja u suradnji s poslodavcima  2.1.3. Podržavati stručna usavršavanja na školskoj, županijskoj, međužupanijskoj, državnoj i međunarodnoj razini  **2.2. OČEKIVANI ISHODI**  2.2.1. Provedene mobilnosti pridonose povećanju stručnosti i kompetentnosti nastavnika u izvođenju nastave  2.2.2. Dobivanje uvida u potrebe tržišta rada, tj. u stvarne gospodarske uvjete  2.2.3. Pravovremena razmjena iskustva nastavnika |
| ***3. CILJ: Apliciranje na EU fondove i privlačenje sredstava iz EU fondova*** |
| **3.1. PLANIRANE AKTIVNOSTI**  3.1.1. Edukacija osoblja škole u pisanju i provedbi EU projekata  3.1.2. Pronalaženje i apliciranje na natječaje u svrhu privlačenja sredstava iz EU fondova  3.1.3. Sklapanje strateških partnerstva s drugim obrazovnim institucijama i organizacijama iz poslovnog sektora  **3.2. OČEKIVANI ISHODI**  3.2.1. Povećanje broja osoblja škole uključenog u pisanje i provedbu projekata  3.2.2. Povećanje znanja o EU fondovima te načinima pronalaska, apliciranja i privlačenja sredstava iz EU fondova  3.2.3. Dugoročna suradnja i razmjena iskustva s drugim obrazovnim institucijama i organizacijama iz poslovnog sektora |
| ***4. CILJ*: *Modernizacija postojećih kurikuluma*** |
| **4.1. PLANIRANE AKTIVNOSTI**  4.1.1**.**  Poticati uvođenje suvremenih metoda učenja u nastavni proces  4.1.2. Prijavljivati projekte čiji je cilj modernizacija postojećih kurikuluma i unapređenje nastavnog procesa  4.1.3. Motivirati učenike za odabir novih predmeta  **4.2. OČEKIVANI ISHODI**  4.2.1. Prihvaćanje i implementacija suvremenih nastavnih metoda  4.2.2. Praćenje natječaja za prijavu projekata vezanih uz modernizaciju nastave  4.2.3. Upis učenika u nove predmete |
| ***5. CILJ*: Unapređenje kvalitete prostora i opremljenosti škole** |
| **5.1. PLANIRANE AKTIVNOSTI**  5.1.1. Ugraditi klima uređaje u učionice, prioritetno u učionice koje su posebno izložene suncu  5.1.2. Donijeti pravila ponašanja i rada na siguran način za specijalizirane prostorije u školi  5.1.3. Kroz uređenje unutarnjeg prostora škole korisnicima slati poruke o viziji i misiji škole te motivirati učenike i djelatnike  5.1.4. Dogradnja škole iznad kuharskog i ugostiteljskog praktikuma  5.1.5. Osmisliti plan za povećanje prostornih mogućnosti škole  5.1.6. Adaptacija vanjskog igrališta - izgradnja zaštitnih mreža, postavljanje koševa i golova  **5.2. OČEKIVANI ISHODI**  5.2.1. Poboljšana mikroklima u učionicama, prostorije optimalno rashlađene i prozračne  5.2.2. Na vidljivim mjestima istaknuta pravila ponašanja i rada na siguran način za specijalizirane prostore u školi  5.2.3. Na vidljivom mjestu u školi postavljeni plakati o misiji i viziji škole, na različitim mjestima u školi postavljene motivacijske poruke  5.2.4. Povećanje učioničkog prostora  5.2.5. Izrađen plan povećanja prostornih mogućnosti škole  5.2.6. Mogućnost provođenja izvannastavnih školskih aktivnosti, dodatne nastave i redovne nastave |
| ***6. CILJ: Održati i težiti još boljoj kvaliteti škole*** |
| **6.1. PLANIRANE AKTIVNOSTI**  6.1.1. Informiranje javnosti o aktivnostima u školi  6.1.2. Kontakt s osnovnim školama čiji učenici upisuju srednju školu  6.1.3. Kontakt s poslodavcima i njihovo uključivanje u nastavni proces  **6.2. OČEKIVANI ISHODI**  6.2.1. Kontinuirana objava vijesti na internetskoj stranici školi i na portalima  6.2.2. Izrada promotivnih materijala te suradnja s učenicima osmih razreda osnovnih škola na satovima razrednog odjela  6.2.3. Izraditi plan susreta zaposlenih u poslovnom sektoru s učenicima po zanimanjima |
| ***7. CILJ: Omogućiti stručnu praksu učenika u inozemnim partnerskim institucijama i organizacijama*** |
| **7.1. PLANIRANE AKTIVNOSTI**  7.1.1. Pronaći inozemne partnerske institucije i organizacije  7.1.2. Organizirati i provesti mobilnost učenika u cilju obavljanja inozemne stručne prakse  **7.2. OČEKIVANI ISHODI**  7.2.1. Dugoročna suradnja s inozemnim partnerskim institucijama i organizacijama  7.2.2.Povećanje stručnosti učenika povezivanjem teoretskog dijela nastave s praktičnim uz povećanje konkurentnosti učenika na domaćem i inozemnom tržištu rada |
| ***8. CILJ: Podizanje trajnih nasada (starih sorti voća) na školskom poljoprivrednom zemljištu uz EU potpore i uključivanje učenika u provođenje aktivnosti vezane uz školsko poljoprivredno zemljište*** |
| **8.1. PLANIRANE AKTIVNOSTI**  8.1.1. Pribavljanje bespovratnih financijskih sredstava iz EU fondova, a u svrhu nabave poljoprivredne mehanizacije, strojeva i opreme  8.1.2. Postavljanje montažnog kontejnera na školskom poljoprivrednom zemljištu  8.1.3. Uzgoj starih sorti voća (bazga, jabuka)  8.1.4. Uključivanje učenika u aktivnosti vezane uz plodove na polju  **8.2. OČEKIVANI ISHODI**  8.2.1. Raspoloživa poljoprivredna mehanizacija, strojevi i oprema  8.2.2. Raspoloživ montažni kontejner na školskom poljoprivrednom zemljištu s pripadajućim alatom  8.2.3. Plodovi polja  8.2.4. Ubrani plodovi, prerada plodova voća u sokove, džemove i pekmeze te praćenje proizvoda putem prodajnih, distribucijskih i promocijskih aktivnosti  ***9.*** ***CILJ: Težiti dobivanju regionalnog centra kompetentnosti iz (pod) sektora turizam i ugostiteljstvo i regionalnog centra kompetentnosti iz (pod) sektora ekonomija, trgovina i poslovna administracija***  **9.1. PLANIRANE AKTIVNOSTI**  9.1.1. Zatražiti od Ministarstva znanosti i obrazovanja uvođenje regionalnog centra kompetentnosti iz (pod) sektora turizam i ugostiteljstvo i regionalnog centra kompetentnosti iz (pod) sektora ekonomija, trgovina i poslovna administracija  9.1.2. Provedba programa strukovnog obrazovanja, stručnog usavršavanja i cjeloživotnog učenja, formalnog i neformalnog obrazovanja, obrazovanja odraslih  **9.2. OČEKIVANI ISHODI**  9.2.1. Dobivanje mjesta izvrsnosti strukovnog obrazovanja i osposobljavanja iz (pod) sektora turizam i ugostiteljstvo i (pod) sektora ekonomija, trgovina i poslovna administracija  9.2.2. Podizanje razine kompetencija temeljene na inovativnim modelima učenja, izvrsnosti nastavnika, suradnji s gospodarskim subjektima, stjecanje djelomičnih kvalifikacija, prekvalifikacija i osposobljavanje |

# 9. MATERIJALNI UVJETI I KAPACITETI

Gospodarska škola Varaždin izgrađena je 1976. godine. Prostor za rad škole uključuje: 25 učionica opće namjene, 8 informatičkih učionica, 1 učionicu specijaliziranu za izvođenje nastave kemije, 2 učionice za praktičnu nastavu - praktikum kuharstva i praktikum ugostiteljstva, sportsku dvoranu, sanitarne prostorije, administrativni prostor, pomoćni prostor, školsku knjižnicu te mjesto za prikupljanje dokumentacije. Informatičke učionice opremljene su računalima, potrebnom specijalističkom programskom podrškom (vježbenički ERP, GIS software), u svim ostalim učionicama nalazi se računalo s pristupom internetu i programskom podrškom, e – dnevnik. 7 učionica opremljeno je interaktivnim pločama. U svim učionicama nalaze se projektori, a 10 učionica ima TV.

U hodniku škole nalazi se info–pult s mogućnošću internetskog pretraživanja.

Praktikum kuharstva i praktikum ugostiteljstva opremljeni su suvremenom ugostiteljskom opremom koja se stalno nadopunjava opremom nove generacije. Škola ima lift, odnosno prostornu prilagodbu za olakšavanje pristupa učionicama učenicima s teškoćama. Također, ima školsko poljoprivredno zemljište površine 197.791 m2 koje ćemo koristi za terensku nastavu i učeničko zadrugarstvo (UZ Sunce). Površina školskog vanjskog prostora iznosi 5721 m2, površina zatvorenog prostora je 5813 m2, a površina zatvorenog prostora za izvođenje nastave iznosi 3287 m2.

# 10. LJUDSKI POTENCIJALI

Ljudski potencijali odnose se na radnu snagu koja je zaposlena u odgojno–obrazovnoj ustanovi,odnosno školi, te je struktura ljudskih potencijala u Gospodarskoj školi sljedeća: 106 nastavnika, 3 stručna suradnika, 6 članova administrativnog osoblja, 1 voditelja EU projekta u provedbi, 9 članova tehničkog osoblja, 10 pomoćnika u nastavi te 4 polaznica stručnog osposobljavanja za rad bez zasnivanja radnog odnosa, 1 radno mjesto voditelja obrazovanja odraslih.

Djelovanje ljudskih potencijala usmjereno je na kontinuirano postizanje skupa ishoda poput učenja, poučavanja i stjecanja vještina, organizacije rada škole, suradnje s učenicima, nastavnicima i roditeljima, vrednovanja i administrativnih poslova.

# 11. PROVEDBA I EVALUACIJA

Odgovorna za provedbu Strategije razvoja Gospodarske škole Varaždin (2018.- 2022.) jest ravnateljica u suradnji s nastavnicima, stručnim suradnicima, ostalim djelatnicima i tijelima koja djeluju u sklopu škole i to u skladu sa školskim dokumentima, kurikulumom i kompetencijama svakog pojedinca. Provedba će između ostalog biti usmjerena na kvalitetno i učinkovito stjecanje kompetencija, osobni i profesionalni razvoj te cjeloživotno učenje.

Evaluaciju provedbe Strategije razvoja Gospodarske škole Varaždin (2018. – 2022.) vršit će Tim za kvalitetu na četverogodišnjoj bazi, a dobivene rezultate i Izvješće analizirat će Nastavničko vijeće, Školski odbor, Vijeće učenika i Vijeće roditelja. Evaluacija će se vršiti u skladu sa Strategijom obrazovanja, znanosti i tehnologije koju je donio Hrvatski sabor 17. listopada 2014. godine.

# 12. AKCIJSKI PLAN

Akcijski plan sredstvo je koje omogućuje strukturiran pregled aktivnosti potrebnih za provedbu Strategije razvoja u određenom razdoblju. Plan provedbe strateških ciljeva definiran u Strategiji razvoja određen je za razdoblje od 2018. do 2022. godine. Evaluacija provedbe akcijskog plana vršit će Tim za kvalitetu na bazi 1 godine (kontinuirano), a Izvješće će analizirati Nastavničko vijeće, Školski odbor, Vijeće učenika i Vijeće roditelja.

Akcijski plan sadrži sljedeće glavne sastavnice:

* ciljeve
* predviđene aktivnosti
* razdoblje provedbe/vremenski period
* nositelji/izvršitelji aktivnosti (zaduženje)
* troškovi
* pokazatelji uspjeha

**Akcijski plan Strategije razvoja Gospodarske škole Varaždin (2018. – 2022.)**

|  |  |  |  |  |  |
| --- | --- | --- | --- | --- | --- |
| **Redni broj** | **Strateški ciljevi** | **Predviđene aktivnosti usmjerene na:** | **Vremenski period** | **Zaduženje** | **Pokazatelji uspjeha** |
| 1. | Kontinuirano povećanje kvalitete izvođenja nastavnih i odgojno – obrazovnih procesa | 1. Nastavni proces  2. Samovrednovanje  3. Vanjsko vrednovanje škole | Kontinuirano | Nastavnici  Ravnatelj  Stručni suradnici | 1. Učenička postignuća  2. Dodatne kompetencije učenika  3. Smjernice za daljnja planiranja |
| 2. | Poticati stručna usavršavanja i profesionalni razvoj nastavnika | 1.Mobilnosti nastavnika  2. Stručna usavršavanja u suradnji s poslodavcima  3. Stručna usavršavanja na svim razinama | Kontinuirano | Nastavnici  Poslodavci  Međužupanijska stručna vijeća  AZOO  ASOO | 1. Povećane kompetencije nastavnika  2. Uvid u potrebe tržišta rada  3. Razmjena iskustva nastavnika |
| 3. | Privlačenje sredstava iz EU fondova | 1.Edukacija u pisanju i provedbi EU projekata  2. Apliciranje na natječaje (EU fondovi)  3. Sklapanje strateških partnerstva | Kontinuirano | Nastavnici  Ravnatelj  Stručni suradnici | 1. Povećan broj educiranog osoblja za pisanje i provedbu EU projekata  2. Povećanja znanja o EU fondovima  3. Dugoročna suradnja i razmjena iskustva |
| 4. | Modernizacija postojećih kurikuluma | 1.Poticanje uvođenja suvremenih metoda učenja  2. Prijava projekata u cilju modernizacije postojećih kurikuluma  3. Motiviranje učenika za odabir novih predmeta | Kontinuirano | Nastavnici  Ravnatelj  Stručni suradnici | 1. Prihvaćanje i implementacija suvremenih nastavnih metoda  2. Praćenje odgovarajućih natječaja  3.Upis učenika u nove predmete |
| 5. | Unapređenje kvalitete prostora i opremljenosti škole | 1.Dogradnja škole iznad kuharskog i ugostiteljskog praktikuma  2. Ugradnja klima, adaptacija vanjskog igrališta | Kontinuirano | Nastavnici  Ravnatelj  Tajništvo  Računovodstvo | 1. Povećanje učioničkog prostora |
| 6. | Bolja kvaliteta škole | 1.Informiranje javnosti o aktualnostima u školi  2. Kontakti s osnovnim školama i poslodavcima | Kontinuirano | Nastavnici  Ravnatelj  Stručni suradnici | 1. Kontinuirana objava i najava događaja o školi  2. Susret zaposlenih u poslovnim sektorima s učenicima |
| 7. | Stručna praksa učenika u inozemnim partnerskim institucijama i organizacijama | 1.Pronalazak inozemnih partnera  2. Mobilnosti učenika u cilju obavljanja stručne prakse | Kontinuirano | Nastavnici  Učenici  Ravnatelj  Stručni suradnici | 1. Dugoročna suradnja škole i inozemnih partnera  2. Povećanje stručnosti i konkurentnosti učenika |
| 8. | Podizanje trajnih nasada na školskom poljoprivrednom zemljištu uz uključivanje učenika u pojedine aktivnosti | 1.Nabava poljoprivredne mehanizacije, strojeva i opreme uz postavljanje montažnog kontejnera  2. Uzgoj voća uz uključivanje učenika u te i srodne aktivnosti | Kontinuirano | Nastavnici  Učenici  Ravnatelj  Stručni suradnici  Tajništvo  Računovodstvo | 1. Raspoloživa poljoprivredna mehanizacija, strojevi i oprema uz raspoloživ montažni kontejner  2. Plodovi polja te prerada istih u sokove, džemove i pekmeze uz praćenje putem marketinškog spleta (4P) |
| 9. | Težnja dobivanju regionalnog centra kompetentnosti iz (pod) sektora turizam i ugostiteljstvo te (pod) sektora ekonomija, trgovina i poslovna administracija | 1.Traženje uvođenja regionalnog centra kompetentnosti od MZO-a  2. Provedba programa strukovnog obrazovanja, cjeloživotnog učenja, obrazovanja odraslih i sl. | Kontinuirano | Nastavnici  Ravnatelj  Stručni suradnici  Voditeljica obrazovanja odraslih | 1. Dobivanje regionalnih centara kompetentnosti, (pod) sektori: turizam i ugostiteljstvo; ekonomija, trgovina i poslovna administracija  2. Podizanje razina kompetencija nastavnika |